Клеман Маро
Тъмнокосата

Превод от френски: Кирил Кадийски, 2004

chitanka.info

Ти страдаш, че съм тъмнокоса,

защо си, скъпи, натъжен;

по-светлите жени с какво са

по-свежи, по-добри от мен?

Те ще посърнат някой ден,

а нищо черно не старее.

Да бъдеш мургав по-добре е, —

нима това не осъзна? —

а не луна, която грее

с непостоянна светлина!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.